
Continuo  has  leges  aeternaque  foedera  certis 
Imposuit  natura  locis,  — - — 

Virg.  Georg.  Lib.  I.  v.  60. 


De  Motu  Musculorum  multum  inter  philo¬ 
sophos  disputatum  est.  Viri  docti  summa 
cum  diligentia  et  acumine  ingenii  hanc  rem 
explicare  laborarunt.  Sed  nullum  felicem 
habuerunt  successum.  Nam  cum  per  mag¬ 
num  laborem  unam  difficultatem  superas- 
sent,  altera  illico  obviam  illis  venit,  omnes- 
que  suos  conatus  ad  longius  progrediendum 
vanos  fecit ;  adeo  ut  hoc  phaenomenon  in¬ 
ter  arcana  naturae  adhuc  lateat  alta  caligine 


DISPUTATIO 


coopertum.  Bene  dixit  acutissimus  Reid^ 
66  The  chain  of  natural  causes  has  not  un- 
u  fitly  been  compared  to  a  chain  hanging 
“  down  from  heaven  :  A  link  that  is  dis- 
“  covered  supports  the  link  below  it,  but 
c<  it  rniist  itself  be  supported,  until  we 
come  to  the  hrst  link,  which  is  support- 
“  ed  by  the  throne  of  the  Almighty. 
‘c  Every  natural  cause  must  have  a  cause, 
6 4  until  we  ascend  to  the  first  cause,  which 
is  uncaused,  and  operates  not  by  neces- 
“  sity,  but  by  will  V’  Causa  primaria  Mo¬ 
tus  Musculorum  tam  intimum  nexum  cum 
nervis  et  cerebro  habet,  ut  non  ante  sperare 
possimus,  quam  plus  scientiae  de  modo  in 
quo  hae  partes  operantur  obtinuerimus,  eam 
satis  lucide  explicare.  Hic  autem  difficul¬ 
tates  forsan  invictae  interveniunt,  quia  mo¬ 
dus  optimus  investigandi  ab  experimento, 
pene  omnino  inutilis  est :  Cerebri  enim 


*  Essays,  Vol.  1,  p.  119. 

structura  est  tam  tenera,  et  munera  ejus 
tam  facile  impediuntur,  minimia  injuria  il¬ 
lata,  ut  omnia  argumenta  inde  deducta  ad 
errorem  duxerint. 

Potestas  motus  sine  vi  externa  applicati 
solum  animalium  corporis  est,  et  a  conjunc¬ 
tione  vel  successione  actionum  efficitur ; 
quae  invicem  a  sese  oriuntur,  et  de  sese 
pendent :  quamvis  praecipue  a  causa  spiri¬ 
tuali  commoventur.  Ad  has  actiones,  vel 
vitam  ducendam  necesse  est  ut  corpus  quo¬ 
tidie  magnam  vim  substantiarum  acciperet ; 
quae  natura  paratae  et  in  ventriculum  ac¬ 
ceptae,  auxilio  aliorum  viscerum,  in  mate¬ 
riam  istam  fluidam  mutantur,  quae  in  ver¬ 
nacula  lingu^  vocatur  Chyle .  Haec  in  cir¬ 
culationem  injicitur,  et  cum  sanguine  com¬ 
mixta  partem  ejus  format :  et  per  pulmones 
necesse  est  eam  transire,  qua  ad  actionem 
aeris  communis  subjicitur,  et  aliquam  mu¬ 
tationem  subit,  ut  pabulum  vitae  fieret. 

Nisi  pars  omnis  corporis  animalis  satis  hu¬ 
jus  materiae  accipiat,  pars  ista  cito  peribit. 
Hoc  alimentum  ad  omnes  partes  corporis  dis¬ 
tribuitur,  singulaeque,  aut  secundum  mag¬ 
nitudinem  aut  munerum  quibus  funguntur 
amplitudinem,  accipiunt.  Maxima  pars  hu¬ 
jus  in  cerebrum  ascendit,  quod  necesse 
videtur,  ut  mirandis  iis  officiis,  nobis  pa¬ 
rum  cognitis,  fungeretur,  de  quibus  facultas 
sentiendi,  et  Motus  Muscularis  maxime, 
pendere  videtur.  Cor  etiam  nisi  sensum  vel 
facultatem  ad  impressiones  a  rebus  externis 
accipiendas  aptam  haberet,  a  stimulo  sangui¬ 
nis  se  contrahere  non  posset ;  necesse  esset 
cessationem  sanguinis  motus  sequi,  et  ce- 

N 

rebri  officia  omnino  cessare,  quippe  quod 
supplementum  sanguinis  a  corde  solum  ac¬ 
cipiat.  Unde  in  aliis  autem  verbis  CL 
Whytt  inquit,  41  In  corpore  humano  est  mo¬ 
tor  nullus  qui  primarius  dici  potest,  vel  ac¬ 
tiones  cujus  non  de  aliis  causis  juvantibus 
pandent.  Systema  est  quidem  quod  arti 


DE  MOTU  MUSCULORUM.  b. 

hominum  multum  antecellit.  Cordis  con¬ 
tractio  nimirum  est  causa  sanguinis  motus, 
et  hinc  secretionis  spirituum  (ut  putatur) 
in  cerebello,  sed  sine  his  spiritibus,  actio 
cordis  nulla  esse  potest ;  hae  causae  igitur 
in  circulo  agunt,  et  causa  et  sequens  invi¬ 
cem  existimentur  */* 

Musculus  certis  fibris,  vasculis  sangui¬ 
neis  et  lymphaticis,  nervis,  membrani  cel¬ 
lulosa  quae  has  partes  tantum  connectit, 
constat.  In  corpore  vivo  hae  partes  diver¬ 
sae  musculum  formant,  cui  terminos  extre¬ 
mos  contrahendi  vis  est.  Ad  causam  hujus 
actionis  investigandam,  necesse  erit  nos  de 
viribus  propriis,  quae  in  singulis  partibus 
componentibus  adsint,  pauca  dicere. 

In  fibri  ipsi  musculi  vis  nulla  se  ostendit, 
nisi  quae  in  universi  materii  inest.  Ideo- 


*  Vital  and  Involuntary  Motions,  p.  270. 

que  dum  partes,  quae  eam  componunt,  et 
qualitates  eaedem  manent,  vires  ejus  haud 
mutari  possunt.  Quae  enim  de  aliquo  non 
materiali,  sed  spirituali  pendent,  qualitates 
aut  vires  materiae  minus  recte  dicuntur, 
quoniam  his  absentibus  nec  in  compositione, 
quantitate,  neque  in  ullo  modo  ea  mutata 
est.  Hae  solum  qualitates  et  dotes  materiae 
recte  vocantur,  quae  non  de  aliquo  externo 
vel  spirituali,  sed  compositione  et  qualitate 
pendent,  quales  apud  clarissimum  nostra¬ 
tem  Locke  “  Extension,  divisibility,  figure, 
<c  motion,  solidity,  &cd?  nominantur.  A 
motu  hic  non  intelligenda  facultas  motum 
procreandi,  sed  ab  aliis  causis  procreatum 
accipiendi. 

Fibra  musculi  flexilis  est,  et  vi  magna 
cohaerendi  praedita.  Haec  autem  vis  plu¬ 
rimum  vita  et  actionibus  ab  ea  orientibus 
augetur.  Musculis  aliquandiu  post  mor¬ 
tem,  priusquam  putrescere  incipit,  multo 

minore  ponderis  laceratur,  quam  quod  in 
corpore  vivo  facile  sustinere  potuit.  Mus¬ 
culus  vim  contrahendi  semper  exercere  pu¬ 
tatur,  quod  status  ejus  naturalis  esse  dicitur;, 
et  in  corpore  dum  vivat,  etiam  requiescente, 
nusquam  non  reperitur.  Haec  actio  vel 
vis  a  Cl.  Bichat  tonicite  vocatur,  “  La  con- 
“  tractilite  inquit  <c  organique  sensible 
“  reponde  a  peu  pres  a  ce  qifon  nomme  Ir- 
“  ritabilite  \  La  contractilite  organique 
i(  insensible,  a  ce  qu’on  appelle  Tonicite 
Etsi  haec  vis  tonica  corporis  vivi  in  muscu¬ 
lo  semper  inest,  non  sequitur  hanc  vim  do¬ 
tem  esse  propriam  fibrae  muscularis.  Vis 
tonica  actionem  coeptam  et  perpetuam  sine 
ulla  vi  externa  impellente  in  cursu  ejus  ac¬ 
tionis  denotat.  Igitur  opus  est  causa  ex 
qua  vis  movendi  enasci  posst.  Haec,  au¬ 
tem,  in  materia  communi  non  inest.  Haec 
vis  tonica,  quae  musculum  ad  motus  pera- 


*  Sur  la  Yie  et  Ia  Mort,  p.  94. 

gendos  semper  aptum  reddit,  mihi  apparet 
ex  his  ipsis  causis  quibus  actio  ista  quae 
motum  incipit  exoriri,  et  solum  progressio 
ejusdem  potestatis. 

Hinc  quod  de  vi  insita  vel  irritabilitate 
dictum  sit,  ad  hanc  actionem  tonicam  ex 
aequo  referri  potest.  Haec  duo  nomina 
minus  recte  usurpari  videntur.  Quae  enim 
actio  tonica  appellatur,  nihil  aliud  est,  quam 
quod  ab  his  exprimitur  ;  quocirca  alio  di¬ 
verso  nomine  haudquaquam  opus  fuit,  prae¬ 
sertim  quum  utriusque  vires  et  actiones  om¬ 
nino  sint  similes ;  in  magnitudine  agendi 
tantum  inter  sese  differunt.  Haec  nomina 
diversa  usurpando  ad  hunc  errorem,  ut  pu¬ 
temus  singulis  actionibus  causam  esse  di¬ 
versam,  inducimur.  Exercitatio  perpetua 
musculi  (quod  Graece  mpyuoi  vocatur)  ex 
fibrillarum  distentione  nervosarum  exoriri 
videtur. 

Haec  vis  per  impetum  animi  invitum, 
aliquo  periculo  corpori  impendenti,  auge» 
tur.  Nam  cum  ictus  a  nobis  expectetur, 
statim  invito  impetu  eum  aufugere  cona¬ 
mur,  superficiemque  corporis  ad  periculum 
expositam  contrahere  et  dolorem  vulnere 
acceptum  mitigare.  Dolor  ab  impressione 
forti  a  nervis  acceptus  per  contractionem 

musculorum  minui  videtur.  Cum  enim 

\ 

nervus  in  musculo  contrahendo  occupetur, 
verisimile  est,  facultatem  alteram  actionem 
uno  eodemque  tempore  perficiendi,  scilicet 
impressionem  ad  cerebrum  transmittendi, 
minui. 

Vis  contractionis  a  statu  respirationis 
haud  parum  afficitur.  Quaecunque  sint 
mutationes  quas  sanguis  in  hoc  munere 
fungendo  subeat,  quascunque  varias  dotes 
acquirat,  quomodo  compositio  ejus  aut  qua¬ 
litas,  amissis  quibusdam  particulis  compo¬ 
nentibus  sanguinis  venosi,  mutetur  5  hoc 

certum  est,  ut  quanto  perfectius  respiratio 
fit,  tanto  celerius  et  facilius  corpora  nos* 
tra  moverimus,  actionemque  cujuscunque 
generis  perfecerimus.  E  contrario,  in  mul¬ 
tis  morbis  in  quibus  respiratio  afficitur,  et 
maxime  in  Hydrothoraee,  facultatem  mo¬ 
vendi  fere  omnino  perditam  videmus  ;  mus¬ 
culi  tamen  haud  minime  minuantur,  animus 
autem  est  enervatus,  anxietas  magna  suffo¬ 
cationisque  metus  continuo  sequuntur,  ae¬ 
gris  purum  aera  multum  desiderantibus. 
Ab  hac  anxietate  et  perturbatione  animi 
apparet,  ut  cerebrum  sanguinis  arterialis  in¬ 
opia,  qui  ab  integra  respiratione  ad  mu¬ 
neribus  suis  fungendum  aptatur,  laboret. 
Hic  status  cerebri  causa  praecipua,  cur 
musculi  vim  amittunt,  esse  mihi  videtur. 
Haec  enim  vis  tam  cito  amittitur  et  recu¬ 
peratur,  prout  respiratio  perfecta  aut  imper¬ 
fecta  fuerit,  ut  vix  sit  credibile  ullam  muta¬ 
tionem  in  tempore  tam  parvo  musculorum 
fibras  subire. 

Praeterea  apparet  eadem  amissio  virium, 
communicatione  per  nervos  cerebri  cum 
musculis  impedita.  In  morbis  quibusdam 
etiam  qui  cerebrum  et  nervos  maxime  affi¬ 
cere  videntur,  scilicet  in  peste,  idem  notare 
possimus.  Animalia  quibus  respiratio  est 
perfectissima,  vi  musculos  contrahendi  vel 

potestate  movendi  maxime  fruuntur,  ut 

\ 

aves.  His  organa  respirationis  multo  ma¬ 
jora  sunt  in  ratione  magnitudinis  eorum  cor¬ 
porum,  quam  mammalibus  ;  multo  plus  igi¬ 
tur  aeris  in  eodem  tempore,  quam  quadru¬ 
pedes  ejusdem  magnitudinis  corporis,  car¬ 
punt.  Hinc  fit  ea  vis  in  fibris  avium  quam 
admiramur,  quaeque  eas  in  aere  percussu 
alarum  sustinere  potest.  Unde  observari 
licet  motum  de  respiratione  maxime  pen¬ 
dere,  hanc  autem  de  cerebro  et  nervis. 
Quodque  hoc  magis  confirmat,  nervi,  in  his 
animalibus  quibus  non  sunt  organa  respira¬ 
tionis,  nulli  adhuc  reperti  sunt. 

Respiratione  aeris  illius  qui  gas  Oocldura 
nitrosum  vocatur,  corpus  excitatur,  et  ad 
movendum  magis  inclinat,  dum  animus  ju¬ 
cundus  hilarisque  redditur,  ex  quo  clare 
apparet  actionem  in  nervis  et  cerebro  esse* 
Si  igitur  vis  muscularis  excitatur,  deprimi¬ 
tur,  amittitur,  aut  recuperatur,  prout  actio 
cerebri  excitetur,  deprimatur,  et  communi- 
meatio  inter  cerebrum  et  musculum  amit¬ 
tatur,  aut  recuperetur,  haud  dubitare  possu¬ 
mus  quin  cerebrum  et  nervi  Motus  Mus¬ 
cularis  sint  causae. 

Diversae  autem  sunt  de  hac  re  senten¬ 
tiae,  quarum  paucas  prosequemur.  Vis  re* 
siliendi,  quod  Angiice  Elasticity  nominatur, 
causa  Motus  Muscularis  a  quibusdam  exis¬ 
timata  fuit,  sed,  ut  mihi  videtur,  minus  rec¬ 
te.  Si  enim  ita  esset,  quomodo  fit,  ut  mus¬ 
culus  multo  minorem  oscillationem,  corpore 
levi  eum  comprimenti,  faciat,  quam  cum  a 
punctu  agfis  afficitur,  qui  multo  minoris  sit 


DE  MOTU  MUSCULORUM. 


13 


ponderis,  vique  minori  admoveatur,  et  pau¬ 
cas  fibrillas  tantum  attingat  ?  Et  cur  aci¬ 
dum  sulphuricum  fibram  potius  quam  oleum 
olivarum  incitat  ?  Nam  res  acres  nervos, 
qui  organa  sunt  sensus  solum,  afficiunt. 
Nullis  corporibus  vi  resiliendi  praeditis  est 
facultas  motum  a  sese  procreandi :  tantum 
resiliunt  secundum  vim  qua  impelluntur. 

Sunt  qui  opinantur  calorem  aut  acus 
punctum  contractiones  musculorum  reno¬ 
vare,  materiam  nervorum  aetheriam  excitan¬ 
do  #.  Mihi  quidem  difficile  est  intellectu 
quomodo  acus  punctum  materiam  aetheriam, 
ut  moveret,  incitare  possit,  cum  nihil  huic 
materiae  eo  tactu  aut  additur  aut  demitur, 
unde  motus  procreari  debet. 

V 

Secundum  alios,  motus  musculorum  ab 
aliqua  explosione,  ebullitione  vel  efferves- 


*  Langrish  Croonian  Lect.  Sect.  127  et  15L 

centia,  quae  exoriantur  e  fluidis  nervorum 
et  arteriarum  commixtis,  procreatur.  Haec 
sententia  merito  quidem  haud  multos  fau¬ 
tores  habet,  nam  absurdum  est.  Latet 
nulli,  quod  quisque  stimulus  contractionem 
musculorum  promovet,  secundum  ejus  qua¬ 
litates,  seu  sit  acidum,  seu  alkali,  seu  elec- 
tricitas,  seu  non  electricitas. 

Celeberrimus  Haller  existimavit  fibram 
musculorum  vita  et  facultate  sese  contra¬ 
hendi  esse  praeditam,  sine  auxilio  aut  cere¬ 
bri  aut  nervorum,  hanc  vim  insitam  nominans. 
“.  Actio,”  inquit,  “  ejus  oscillationibus 
“  alternis  constat,  a  stimulis  in  actionem 
“  cietur,  multos  motus  perficit. — Etsi  ner- 
“  vi  amoveantur,  vel  communicatio  inter 
“  cerebrum  et  musculos  dirimatur,  musculi 
“  parum  irritabilitatis  amittunt.— Attractio 
“  aucta  partium,  vicinarum  fibrae,  vis  incita 
“  esse  videtur,  qua  mutuo  appropinquant, 
“  et  in  medio  fibrae  contortiones  accumu- 

t£  lantV*  et  alibi,  ct  liquorem  nervorum 
<c  naturae  stimulantis  esse  fingamus,  partes 
£C  minimas  fibrae  propius  appropinquare 
adigentem  +.”  Si  autem  nervi  fibrae  par¬ 
ticulas  contrahere  adigant,  cur  hoc  quo¬ 
que  ad  vim  insitam  refertur  ?  Si  ad  unam 
causam  hoc  pertinet,  non  certe  ad  alteram» 
Hoc  enim  concesso,  ut  musculo  esset  fa¬ 
cultas  sese  contrahendi  sine  ope  nervorum, 

f » 

et  liquor  nervosus  tanquam  stimulus  esset, 
quid  efficiat  iste  liquor  ad  fibram  stimulan¬ 
dam,  nisi  huic  vis  sensitiva  adesset  ?  Haud 
enim  fieri  potest  ut  fibra  muscidi  motum  in¬ 
cipiat,  nisi  dotes  haberet  quae  solum  nervis 
insunt,  nempe  facultatem  impressiones  a  re* 
bus  externis  accipiendi. 

Loco  argumenti  vis  insita  adducitur,  mus¬ 
culum,  stimulo  admoto,  contrahi  posse,  post¬ 
quam  diu  a  corpore  remotus  fuerit.  Hic 


*  First  Lines,  p.  190. 


f  Ibid.  195. 

pro  concesso  sumitur  nervum  in  hoc  opere 
nullum  agere,  stimulumque  solum  ad  fibram 
musculi  admoveri,  quod  non  ita  se  habet. 
Nemini  ignotum,  ut  in  corpore  sano  punc¬ 
tum  acus  minutissimi  ne  posset  quidem  mus» 
culum  pungere,  quin  sensum  cieat.  Et 
nemo  dicere  audebit  facultatem  sentiendi 
non  esse  nervorum.  Hinc  si  nervi  tam 
arcte  cum  fibris  musculorum  conjuncti  sunt, 
et  stimulis  tam  facile  afficiuntur,  annon  ve» 
risimilius  est  eos  facultatem  impressiones 

accipiendi,  et  transmittendi  eas  ad  ultimas 

'  * 

fibrillas  suas  et  musculi,  ita  ut  contractio  fiat, 
haud  omnino  amisisse.  Nervi  sine  dubio  or» 
gana,  sunt  natura  habiles  cum  rebus  externis 
agendo,  quod  nomine  minus  proprio  impres¬ 
sio  vocatur.  De  hoc  inquit  Bichat :  “  L’  im- 
u  pression  des  objets  affecte  successive - 
cc  ment  le  sens,  le  nerfs  et  le  cerveau  V*  et 
Reid — u  It  is  likewise  a  law  of  our  nature 


*  Sur  la  Vie  et  la  Mort,  p.  94, 


DE  MOTU  MUSCULORUM. 


17 


a  that,  in  order  to  our  perceiving  objects, 
“  the  impressions  made  upon  the  organs  of 
sense  must  be  communicated  to  the 
“  nerves,  and  by  them  to  the  brain  et 
alibi,  “  That  any  kind  of  impression  upon 
“  a  body,  should  be  the  efficient  cause  of 
“  sensation,  app^ars  very  absurd i” 

Ex  aequo  dici  possit  haud  minus  esse 
absurdum,  impressionem  ullam  in  muscu¬ 
lum  factam  contractionis  esse  causam  effici¬ 
entem  dicere.  Impressio  enim  in  organum 
sensus  vel  in  nervum,  et  transmissio  ejus  ad 
musculum,  qua  iste  contrahitur,  eadem  esse 
videtur  actio,  quae  ad  cerebrum  transmissa 
sensum  ciet.  Mihi  quidem  valde  difficile 
est  intellectu  quomodo  musculo,  qui  nil  ni¬ 
si  materia  est  communis,  sine  auxilio  orga¬ 
norum  sensus,  quae  partes  corporum  nos^ 
trorum  materiales  cum  spiritualibus  connec» 

-  *  Essays,  Vol.  I.  p.  80.  f  IbicL  p,  290. 

c 


18 


DISPUTATIO 


tunt,  motum  procreandi  facultas  adsit*  In 
mundo  materiali  nihil  sese  movet,  sed  cunc- 

m 

ta  ab  aliquo  externo  impulsa  moventur* 
Necesse  igitur  videtur  motum  a  causa  spi¬ 
rituali  procreari*  Nervi  solum  corporis  sunt 
organa,  quae  a  causa  spirituali  affici  sunt 
accommodata.  Hi  sunt  qui  nos  de  rebus 
externis  certiores  faciunt,  et  per  hos  ani¬ 
mus  corpus  ad  motum  excitat. 

Si  musculus  sese,  sine  auxilio  nervi,  pos¬ 
set  movere,  vita  in  seipso  eum  frui  oporte¬ 
ret.  Facultas  enim  impressiones  accipiendi, 
motumque  sine  aliquo  impellenti  procre¬ 
andi,  est  vitae  proprium.  Quinetiam,  si  vita 
nec  de  animo  nec  nervis  penderet,  muscu¬ 
lus,  postquam  animus  nervum  reliquerat, 
haud  minime  affici  deberet,  sed  vita  haud 
mutata  frui,  viribus  ejus  non  minutis ;  do¬ 
nec  ab  alia  causa  quam  animi  absentia,  de 
quo  non  pendebat,  perditus  fuerit ;  nec 
putrescere  fibram  oporteret,  nec  in  ven- 

triculo  animalis  concoqui,  propterea  quod 
proprium  est  vitae  his  duobus  resistere* 
His  omnibus  hoc  adde,  si  unusquisque  mus® 
culus  per  se  existat,  necesse  esset  ut  uno 
eodemque  tempore,  ad  unum  humanum  cor¬ 
pus  efficiendum,  circiter  quingenta  animalia 
diversa  existant,  quod  absurdum  est» 

Animi  affectus  quam  maxime  vires  mus¬ 
culorum  augere  aut  minuere  noti  sunt, 
prout  affectus  excitet  aut  deprimat.  Gau¬ 
dio  nempe,  aut  luctu,  musculi  inviti  aeque 
ac  voluntarii  afficiuntur.  Attamen  inquit 
Haller,  c<  Etsi  animus  in  motibus  nervosis 
“  agere  opinetur,  in  iis  autem  a  vi  insita 
“  orientibus  hoc  heri  nequit.  Cor,  et  in- 
“  testina,  et  aliqua  organa  appetitus  vene- 
“  rei,  a  vi  insita  et  stimulis  reguntur*.5’ 
Experientia  quotidiana  hanc  opinionem  fal¬ 
sam  ostendit.  Quid  enim  crebrius  accidit. 


*  First  Liaes,  p.  195. 

quam  syncope  ab  animi  affectibus  orta.  Si 
cor  a  vi  insita  et  stimulis  regeretur,  actio 
ejus  sine  ulla  intermissione  progredi  debet ; 
neque,  ut  in  hoc  accidit,  cum  nil  nisi  animi 
affectus  accessisset,  cordis  contractiones 
cessare.  Nemo  dubitat,  quin  cor  solitum 
stimulum,  scilicet  sanguinem,  contineat, 
nullaque  possit  tam  subita  mutatio  fibrae 
structurae  muscularis,  ita  ut  dotes  ejus  vel 
facultates  varientur.  A  stimulis  ad  partes 
corporis  extremas  admotis  repetita  est  ejus 
actio,  et  ne  quidem  dici  potest,  stimulum  ad 
nasum,  cutem,  aut  ventriculum  admotum, 
vim  insitam  cordis  ad  actionem  impellere. 
Repetitionem  igitur  contractionum  cordis, 

ab  impulsu  in  nervorum  systema,  exoriri 

/ 

necesse  est.  Ab  hac  opinione  Hallerian^ 
nunc  dicti  multum  abest  sententia  Gregorii. 
Hujus  celeberrimi  verbis  utor.  Quin  et 
cc  in  musculis  inviti  motus,  animi  affectus 
fC  latum  imperium  habent,  in  cor,  arterias, 
organa  secernentia,  ventriculum  et  in« 

“  testina,  et  respirationis  musculos,  unde 
u  sanguinis  motus  incitatior,  debilior,  ab- 
u  normis,  secretiones  et  concoctio  cibi  vi- 
c<  tiatae  et  insolitus  respirationis  modus 

Hoc  porro  addere  licet,  si  cor  a  vi  insita 
impellatur,  nervis  haudquaquam  opus  foret, 
quippe  quod  musculus  non  voluntarius  sit ; 
non  enim  affirmare  potest  eos  esse  positos,  ut 
imperia  voluntatis  transmittant,  si  cor  non 
est  organum  sensus,  quod  nos  de  rebus  exter¬ 
nis  certiores  faceret.  Partium  igitur  redun¬ 
dantium,  scilicet  nervorum  minus  utile,  na¬ 
tura  finxit,  quod  solito  ejus  operandi  modo 
omnino  discrepat,  ideoque  absurdum  est. 
Utilitatem  nervorum  esse  permagnum  in¬ 
ferri  potest,  quum  consideremus  vix  aut  ne 
vix  quidem  ullam  in  eorum  distributione  es¬ 
se  varietatem.  Si  est  lex  generalis,  ut  mus¬ 
culus  stimulo  ad  nervum  admoto  sese  con- 


*  Conspeet,  p,  186, 


22 


DISPUTATIO 


trahat,  cur  huic  legi  cor  solum  non  obtem¬ 
peret  ?  Annon  sanguis  tanquam  stimulus 
nervos  in  actionem  impellit,  et  ad  impres¬ 
siones  accipiendas,  quae  aeque  ac  in  aliis 
musculis  contractiones  efficiunt  ? 

In  aliis  autem  verbis,  loquitur  clarissi¬ 
mus  Whytt,  “  regulas  omnes  quas  observant 
philosophi  omnino  oppugnat,  motum  mus¬ 
culorum  animalium  a  stimulo  ortum,  aut  ad 
ullam  occultam  dotem  fibrarum  suarum, 
aut  peculiarem  nervosi  liquoris  utilitatem, 
aut  aliquas  causas  ignotas  referre,  cum  tam 
facile  et  naturaliter  a  vi  et  potestate  alicu- 
jus  noti  et  principii  sentientis  is  deduci 
possit  V’ 

Si  pulvis  nicotianae  ad  membranam 
Schnyderianam  nasi  admovetur,  sensum 
pungentem  statim  excitat,  diaphragma  con- 


#  Vita!  and  Involuntary  Motions,  p.  26.7, 

vulsione  afficitur,  nec  intermittit  priusquam 
impressio  molesta  amota  fuerit.  Qui  fit  ut 
diaphragma  in  actionem  a  titillatione  mem¬ 
branae  istius,  excitetur  ?  Connexio  inter  is¬ 
tam  membranam  et  diaphragma  omnino  ea¬ 
dem  est,  ac  ea  inter  diaphragma  et  linguam, 
nulla  tamen  sternutatio  sequitur,  stimulo  ad 
linguam  admoto.  Vomitus,  penna  fauces 
titillanti,  continuo  succedit,  et  quidam  de- 
licatuli,  aliquo  viso,  aut  in  memoriam  mo¬ 
lesto  revocato,  vomitu  afficiuntur.  Has  res 
omnibus  attenti  considerantibus,  satis  lucide 
apparebit,  ut  hae  actiones  nec  ad  vim  insi¬ 
tam,  neque  ad  ullam  aliam  fibrae  muscularis 
dotem,  sed  ad  vim  propriam  organorum 
sensus  et  animi  sint  referendae.  Actiones 
autem  organorum  sensus  esse  invitas  satis 
constat,  ut  in  morbo  Asphyxia  nominato, 
in  quo  animus  tanquam  in  letho  latens,  cor¬ 
pus  haud  minime  afficere  videtur;  organa 
tamen  sensus  impressiones  per  stimulos  iis 
admotos  accipiunt,  et  ad  cerebrum  trans- 


M 


DISPUTATIO 


mittunt,  quae  animum  resuscitant,  et  ad 
mutuo  cum  corpore  agendum  eum  parant, 
Ab  actionibus  equidem  organorum  senshs 
est  ut  argumenta,  quod  vita  in  corpore  ma¬ 
neat,  habemus.  Hae  actiones  organorum 
quanquam  invitae,  mirum  tamen  in  modum 
auxilio  animi  vires  eorum  augentur.  Ex¬ 
empli  gratia,  si  manum  meam  ad  aliquid 
duri  ut  tabulam  admoveo,  haud  facere  que¬ 
am  quin  actio  ista  organorum  sensus  ex  qua 
impressio  oritur  fieret ;  sensus  autem  istam 
impressionem  sequens,  attentione  animi  ad¬ 
juvante  fortior  reddi  potest.  Hic  notan¬ 
dum  est  animum  a  nervis  affici,  ideoque 
esse  necesse  ut  impressio  organorum  sensus 
sit  invita,  et  animi  exercitationem  ante¬ 
cedat. 

Animus  tanquam  reagens  existimatur 
qui  nos  certiores  facit  de  actione  inter  or¬ 
ganum  sensus  et  aliquid  externum.  Hic  est 
qui  cogitationibus  suis  aliis  intellectu  prae- 

ditis,  nos  esse  conscios  actionis  quae  in 
organum  sensus  a  contactu  alicujus  sub» 
stantiae  facta  fuerit,  documenta  praebere 
possit ;  et  quoniam  haec  actio  vel  impressio 
de  animo  non  pendet,  inferre  licet  eam  ali¬ 
quo  in  modo  et  brevi  tempore  existere, 
postquam  facultates  animi,  quae  documen¬ 
ta  hujus  actionis  praebent,  periissent.  Ve¬ 
risimile  est  organa  ea  vitae  esse  tenaciora, 
quibus  vita  praecipue  adest.  Hinc  est  vi¬ 
dere  contractiones  musculorum  artus  am- 

\ 

putati,  quae  non  solum  vim  insitam  non 
adesse,  sed  nervos  vim  operandi  non  adhuc 
amisisse,  ostendunt. 

Appellatio  vis  insita  minus  recte  usur¬ 
patur  ad  vim  activam  significandam,  cum 
inter  philosophos  longe  aliam  rem  denotat. 
De  hac  inquit  acutissimus  Reid,  “  per  vim 
insitam  vel  inertiam  nil  aliud  intelligendum 
quam  corpora  nunquam  ex  sese  statum  mu¬ 
tare,  aut  a  quiete  ad  motum,  aut  a  motu 

ad  quietem,  aut  ab  uno  gradu  velocitatis, 
aut  cursu  ad  alteros.  Tales  ad  mutationes 
efficiendas  necesse  est  aliquid  vis  illis  in¬ 
ferre,  et  mutatio  ita  effecta  et  cursus  pro 
ratione  vis  usurpatae,  semper  erit.  Nemi¬ 
ni  ignotum  corporibus  in  omnibus  hanc 
qualitatem  inesse,  quippe  quod  quotidie  ob¬ 
servetur,  aeque  ac  ab  experimentis  innu¬ 
meris  dignosci  possit.  Manifestum  autem 
est  hanc  rem  non  actionem  sed  omnino 
contrarium  denotare  5 

Si  musculus  est  materia  communis,  ne¬ 
cesse  videtur  eum  vim  insitam  vel  inertiam 
habere.  Haudquaquam  igitur  more  philo¬ 
sophico  est  hac  appellatione  ad  alteram  do¬ 
tem  vel  facultatem  musculi  supposititiam 
denotandam  omnino  diversam  uti. 

Omnium  autem  verborum  nullum,  apud 
physiologos  in  hac  re,  irritabilitate ,  aut  magis 

usurpatum,  aut  minus  intellectum  est.  De 
hac  paene  omnis  delirat,  etsi  quisque  suam 
explicationem  de  modo  et  causa  operandi  op¬ 
timam  esse  existimat.  Si  opiniones  philoso¬ 
phorum  de  irritabilitate  scrutemur,  ad  hoc 
tandem  perventum  erit,  eam  de  qua  physio- 
logi  tam  acriter  disputant,  phantasma  solum 
esse  nusquam  nisi  in  craniis  eorum  existens. 
In  errores  enim  ducuntur  ob  falsam  opinio¬ 
nem  de  modo  in  quo  res  externae  in  cor¬ 
pora  nostra  sese  agunt.  Hoc  verbum  usur¬ 
patur  actiones  multas  diversasque  denotare. 
Qui  ab  eo  volunt  facilitatem  impressiones 
vel  nervorum  mobilitatem  designare,  minus 
recte  utuntur.  Exempli  gratia,  cum  retina 
lucem  validam  in  sese  decidere  pati  non 
queat,  irritabilis  esse  dicitur,  (verbo  irrita¬ 
bilis  in  loco  sensibilis  substituto,  vel  potius 
sensitivus  ;  cum  autem  verbum  sensibilis  ad 
mentem  potius  pertinet,  sensitivus ,  quam¬ 
vis  verbum  minus  gratum,  usurpetur,)  dotes 
sensitivae  retinae  nimium  ab  impressione 

affici  videntur,  adeo  ut  molestus  quidam  et 
potens  sensus  lucem  haud  tolerandam  red¬ 
dens,  cietur  ;  facultas  sentiendi  vel  impres¬ 
sionem  accipiendi,  quae  est  nervo,  augetur, 
lux  quidem  eadem  est,  sed  nervus  vim  ma¬ 
jorem  et  mobilitatem  solito  exercet. 

Hoc  idem  observare  licet  in  quibusdam 
cordis  affectibus,  qui  cor  frequentius  pulsare 
efficiunt.  Nam  sanguis,  etsi  in  officiis  suis 
fungendis  haud  minime,  tamen  cor  quod 
ab  eo  in  motum  cietur,  et  vi  et  numero 
contractionum  permultum,  differt ;  quod 
notari  licet  in  iis  morbis  qui  impetum  in 
nervos  facere  cognoscuntur,  scilicet  Hys te¬ 
ri  a,  et  id  genus  aliis.  Haec  differentia  cor¬ 
dis  motus  ad  irritabilitatem  referenda  dici¬ 
tur.  In  hoc  sensu,  ni  fallor,  irritabilitas  so¬ 
lum  est  alia  appellatio  pro  vi  insita  antea 
dicta.  Si  autem  actio  cordis  de  ulla  dote 
fibrarum  suarum,  puta  irritabilitate,  pende¬ 
ret,  sensibilitatem  ejus  non  augeri,  nec  ub 

lam  notitiam  in  aegri  animo,  motus  incita¬ 
tioris,  nisi  a  tactu  pulsus  esse  oporteret  5 
sed  actionem  cordis  eandem  semper  esse 
sine  ulla  mutatione  donec  qualitas  aut  com¬ 
positio  fibrae  ipsius  mutaretur.  Si  irritabi¬ 
litas  ad  denotandam  actionem  nervi  optici, 
quae  est  vis  sensitiva,  usurpetur,  quomodo 
possit  hic  sensus  verbi  cum  illo  congruere, 
in  quo  refertur,  cum  loquamur  de  irritabili¬ 
tate  fibrae  muscularis,  nisi  haec  quoque  sit 
vis  sensitiva.  Affirmare  enim  ut  musculus 
ab  irritabilitate  sese  contrahat,  et  retina  ab 
irritabilitate  agat,  idem  valet  ac  si  utraque 
ad  eandem  referas  causam,  ad  organa  nem¬ 
pe  sensus  vel  nervos.  Itaque  actio  sensiti¬ 
va  vel  operatio  sensus  organi,  falso  irritabi¬ 
litas,  quae  nil  nisi  phantasma  est,  appella¬ 
tur. 


Fatendum  in  hac  aeque,  ac  in  aliis  sci¬ 
entiis,  proprium  usum  verborum  quam  max¬ 
ime  rem  de  qua  agitur  definientium  per- 

multum  desiderari.  Medici  enim  irritabili¬ 
tate  ad  contractionem  musculorum,  et  ac¬ 
tionem  nervorum  designandam  utuntur, 
irritare,  cum  res  acris  vel  pungens  ad  cor¬ 
pus  admoveatur,  irritatione  cum  facta  sit  _ 
impressio,  re  irritante  cum  res  acris  dica¬ 
tur.  Hinc  licet  inferre  omnes  eas  actiones 
diversas  ex  operatione  rei  irritantis  exoriri, 
quod  ne  fieri  quidem  potest.  Quoniam  im¬ 
pressio,  re  ad  corpus  admota,  semper  con¬ 
jungitur,  aut  statim  eam  sequitur,  stolide 
putatur,  ut  omnes  actiones  sequentes  a  fa¬ 
cultatibus  aut  viribus  rei  admotae  exorian¬ 
tur.  Necesse  est  quidem  rem  ad  corpus 
admoveri,  priusquam  actio  fiat,  res  autem 
nihil  aptum  his  agendis  habet.  Has  enim 
operationes  a  nervis  oriri  ab  hac  liquet, 
quod  actio  nulla  stimulo  ad  artum  admoto, 
nisi  chemica,  nervorum  dotibus  amissis,  est 
cernenda.  Facultas  igitur  impressiones  fa¬ 
ciendi  ab  nervis,  non  ab  re  irritante  ad¬ 
mota  pendet.  Haec  est  actio  sensitiva, 

propterea  quod  ab  ea  fiunt  sensus  atque 
contractio  musculorum ;  ac  si  sensus  et 
contractio  ab  uno  eodem  que  stimulo  ad 
nervum  admoto*  atque  eodem  organo  fiant* 
lias  utrasque  actiones  easdem  esse  neces¬ 
sario  existimabitur.  Impressio  in  utrisque 
facta  et  transmissa  non  differt ;  nisi  actu 
postremo,  i.  e.  impressione  ad  cerebrum 
transmissa  ope  animi  fit  sensus,  transmissio¬ 
neque  ejusdem  ad  musculum  fit  contractioo 
Si  itaque  actio  primaria,  ex  qua  sensus  affi¬ 
citur,  actio  sensitiva  proprie  appelletur,  ex 
aequo  actio  primaria,  ex  qua  fit  contractio, 
cum  causa  et  agens  sunt  ideim 

Actionis  nervosae  postremae,  quae  con¬ 
tractionis  causa  sit  proxima,  rationem  habere 
quomodo  aut  inter  fibrillas  extremas  perfi¬ 
citur,  haudquaquam  audebo.  Hoc  aeque 
latet  ac  animi  actio  ex  qua  fit  sensus.  Haec 
utraque  inter  abdita  naturae  tanta  caligine 
involuta  latent,  ut  vereor  an  philosophi  in 

lucem  unquam  proferre  poterint.  Arrogan¬ 
tiam  hominum  ob  sapientiam  multum  coer¬ 
cet,  cum  putent  eos  corporum  suorum  ne 
quidem  actiones  maxime  communes  et  fre- 
quentissimas  intelligere  possunt.  Scimus 
nos  movere ;  quomodo  autem  moveamus 
omnino  ignoramus.  Explicare  modum  ac¬ 
tionis  nervosae  niti  futile  est  et  absurdum. 
Res  enim  aut  analogia  aut  ullo  certo  modo 
ne  quidem  possit  investigari,  operatione  ner¬ 
vorum  a  legibus  materiae  solitis  tam  mul¬ 
tum  distante.  Nam  in  toto  orbe  naturae 
nihil  aequale  aut  simile  est.  Nervi  quidem 
opifices  vi  propria  praediti  esse  videntur  a 
summo  rerum  opifice,  ut  vinculum  inter 
animum  et  corpus  sint.  Hic  sistendum, 
donec  solertia  philosophorum,  in  causam 
occultam  quae  animum  immortalem  et  non 
materia  constantem,  penetraverit.  Si  au¬ 
tem  causa  sit  spiritualis,  operatio  ejus  com¬ 
prehendi  nequit. 

Pauca  verba  de  Voluntate  addemus. 

Voluntas,  quae  in  vernacula  lingua  voli- 
tion  appellatur,  operatio  est  animi  in  corpus 
per  nervos  progrediens,  perque  dotes  quibus 
fruuntur,  cum  musculis  ad  quos  illi  annec¬ 
tuntur,  actionem  communicans,  unde  fit 
contractio  vel  approximatio  musculorum 
extremitatum.  Haec  etsi  procul  dubio 
operatio  est  animi,  quomodo  tamen  perfici¬ 
atur  nescimus.  De  hac  re  nil  nisi  conjec¬ 
turae  a  cogitationibus  reconditis  et  studio 
diligentissimo  nobis  notum  est.  Non  mihi 
in  animo  est  in  ullam  disputationem  prolix¬ 
am  de  sede  animi  inire,  sat  erit  dicere  ope¬ 
rationem  voluntatis  in  cerebro  originem  du¬ 
cere,  quod  organum  ad  communicationem 
necessariam  animi  cum  corpore  gerendam 
maxime  competit.  Hoc  ab  experimentis 
satis  compertum  est.  Si  enim  nervus,  qui 
imperia  voluntatis  ad  musculum  perfert,  sit 
compressus,  sensus  et  motus  mox  cessant, 

visque  quam  animus  in  nervum  istum  prius 
exercuerat,  omnino  (infra  compressionem) 
amittitur.  Hoc  licet  inferre,  si  animus  in 
nervis  inesse  et  suis  officiis  ibi  fungi  potu¬ 
erit,  haud  opus  fore  organo  isto  delicato, 
quod  rerum  Auctor  tam  validis  propugna¬ 
culis  munivit.  Nec  mihi  facile  intellectu 
est  quomodo  animus,  nervo  compresso, 
quo  minus  eum  pervaderet,  impediretur. 
Spatium  transeundi  animi  non  necesse  esse 
debet,  nam  eam  partem  nervi,  quae  infra 
compressionem  est,  dotes  suas  adhuc  re¬ 
tinere,  a  stimulo  ad  musculum  quicum  con- 
nectitur  admoto,  videmus,  musculo  statim 
sese  contrahente.  De  hac  actione  animus 
procul  dubio  ignorat,  propterea  quod  actio 
nervi  per  quam  impressio  ad  cerebrum  trans¬ 
mittitur,  in  cursu  ejus  a  compressione  hu¬ 
jus  organi  impedita  fuit. 

Cum  igitur  necesse  est  communicatio¬ 
nem  inter  cerebrum  et  musculum  per  ner- 

vos,  Mcque  communicatione  dirempta,  nul¬ 
lam  facultatem  in  musculo  esse  motus  vo¬ 
luntarii,  clare  inferendum  actionem  prima¬ 
riam  voluntatis  in  ea  parte  corporis,  quod 
Graeci  eyne<poL\or  appellant,  perfectam,  perque 
nervos  postea  ad  musculos  esse  perlatam» 

Nonnulli  existimarunt  voluntatem  mus¬ 
culum*  ut  sese  contraheret,  irritare  ab  ani¬ 
mo  stimulando,  quod  observari  licet  cum 
Electricitas  Galvanica,  aut  alii  stimuli  con¬ 
tractionem  in  musculis  promoverunt,  ideo- 
que  animum  sic  agere  necesse  putant  j 
quod  a  me  haudquaquam  pro  certo  habetur. 
Electricitas  Galvanica  quidem  voluntati 
similis  esse  dicitur,  haec  autem  aeque  ac 
alii  stimuli  nil  propriis  viribus  agit.  Actio 
in  nervis  inest  non  in  stimulo.  Huic  est 
aliquid,  quod,  ad  nervum  admotum,  hunc 
in  actionem  ciet,  atque  ita  impressiones  va¬ 
riae  efficiuntur. 

Quod  ad  modum,  in  quo  impressiones  fi¬ 
unt  et  transmittuntur,  attinet,  nil  pro  certo 
notum  est.  Doctor  Briggs  hanc  actionem 
nervorum,  qua  impressiones  transmittuntur, 
per  vibrationes  similes  iis,  quas  chordae  in¬ 
strumenti  musices  faciunt  #,  explicare  sibi 
proposuit.  Haec  autem  opinio  nullis  fir¬ 
mis  argumentis  nititur,  nemini  enim  ana- 
tomiae  quocunque  in  modo  perito  est  igno¬ 
tum,  nervos  esse  molles,  humidos,  cumque 
aliis  partibus  corporis  vicinis  connexos,  ita¬ 
que  ad  vibrandum  omnino  non  habiles. 
Isaacus  Newtonus,  celeberrimus  ille  philo¬ 
sophus,  actionem  nervorum  ad  id,  quod 
Angi  i  ce  Elastic  medium  appellatur,  aut  ad 
aliquid  aetheris  aere  communi  multo  rario¬ 
ris  et  subtilioris  per  capillamenta,  solida, 
pellucida  et  uniformia  nervorum  transmis¬ 
sum,  referendam  esse  conjectavit  t. 


%  Nova  Visionis  Theoria. 


f  Queries. 

✓ 


A  nullis  autem  experimentis  hunc  ae¬ 
thera  existere  demonstrari  potest.  Hanc 
conjecturam  immortalis  ille  philosophus  so¬ 
lum,  ut  indicium  quaesitoribus  futuris,  pro¬ 
posuit.  Hypothesis  quidem  nulla  ficta  est, 
quae  actionem  nervorum  satis  lucide  expli¬ 
care  potuit. 

Nonnullis  visum  est,  facultatem  senti¬ 
endi  et  imperia  voluntatis  transmittendi  a 
nervis  diversis  et  separatis,  singulis  suis 
muneribus  fungentibus,  exerceri.  Si  au¬ 
tem,  ut  antea  dictum  fuit,  sensus  aeque  ac 
contractio  ab  iisdem  causis,  et  uno  eodem- 
que  tempore  existere  noscuntur,  huic  dis¬ 
tributioni  munerum  nervorum  locus  non 
erit.  Haec  opinio  forsan  exorta  est  ab  ex¬ 
istimando  nervos  tanquam  tubas,  itaque  ne- 
cesse  liquorem  per  eos  influere  ad  impres¬ 
sionem  transmittendam,  et  duos  liquores  e 
contrario  currentes  in  eadem  tuba  defluere 
non  posse.  Haec  autem  sunt  argumenta 

eorum,  qui  inepte  somniarunt,  et  vix  digna 
refutari.  Accuratissima  enim  investigatio¬ 
ne  per  optima  conspicilla  nihil  tubae  '  simile 
unquam  detegi  potuit. 

Hanc  Thesin  in  praesenti  non  ulterius 
prosequar.  Disputatio  tam  difficilis  et  re¬ 
condita  plus  temporis  postulat  quam  mihi 
dare  praesto  est.  Pro  eo  autem  quod  fece¬ 
rim,  eam,  judices,  liberalitatem  vestram  ex- 
pecto,  quam  cuique  jus  est  postulare  urbem 
quam  maxime  munitam  oppugnanti,  de  qua 

tam  multi  priorum  turpiter  pulsi  fuerunt. 

\ 

- — -  Verbum  non  amplius  addam. 


FINIS. 


Excudebat  C.  Stewart. 


